﻿ R O O M M Â Â N N I I AAR CONSILIUL JUDEŢEAN JUDEŢEAN BIHOR BIHORCONSILIUL BIHAR MEGYEI MEGYEI TANÁCSCSTANBIHAR BIHOR COUNTY COUNTY COUNCIL COUNCILBIHOR HOTĂRÂRE A NR 177 din 26 august 2014 privind aprobarea Organigramei, Statului de Funcţii și Regulamentului de Organizare și Funcționare ale Direcției Social-Comunitare Bihor, valabile pe anul 2014 Având în vedere Expunerea de Motive nr 9492 din 25 08 2014 a Preşedintelui Consiliului Judeţean Bihor, precum şi Raportul de Specialitate nr 11 614 din 25 08 2014 al Compartimentului Monitorizarea Instituţiilor Subordonate, privind aprobarea Organigramei, Statului de Funcţii și Regulamentului de Organizare şi Funcţionare ale Direcției Social-Comunitare Bihor, valabile pe anul 2014, precum și Raportul de avizare al Comisiei pentru protecție socială, protecția copilului, sănătate și familie nr 11 688 din 26 08 2014, Raportul de avizare al Comisiei de studii, prognoze economico – sociale, buget – finanţe şi administrarea domeniului public şi privat nr 11 717 din 26 08 2014, Raportul de avizare al Comisiei juridică, dezvoltare regională și cooperare transfrontalieră nr 11 674 din 26 08 2014, În baza adresei nr 193 din 10 07 2014 ale Direcției Social-Comunitare Bihor, prin care au propus aprobarea Organigramei, Statului de funcţii și Regulamentului de organizare și funcționare valabile pe anul 2014; Luând în considerare Hotărârea Consiliului Judeţean Bihor nr 220 din 29 07 2013 privind aprobarea Organigramei, Statului de funcţii și Regulamentului de Organizare şi Funcţionare ale Direcției Social-Comunitare Bihor, valabile pe anul 2013, precum și Hotărârea nr 264 din 29 10 2013 privind modificarea Regulamentului de Organizare şi Funcţionare al Direcției Social-Comunitare Bihor; Ținând cont de prevederile Deciziei Curții Constituționale nr 55/2014, prin care a fost declarat neconstituțională O U G 77/2013, pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice din subordinea, sub autoritatea sau în coordonarea Guvernului ori a ministerelor; Conform prevederilor Legii-cadru nr 284/2010 privind salarizarea unitară a personalului plătit din fonduri publice; Cu încadrarea în prevederile art 19 din O U G 103/2013, privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice; Potrivit art 91 alin (1) lit a) şi alin (2) lit c), coroborate cu art 97 din Legea administraţiei publice locale nr 215/2001, republicată, cu modificările şi completările ulterioare; CONSILIUL JUDEŢEAN BIHOR, H O T Ă R Ă Ş T E: (unanimitate) Art 1 Se transformă denumirea Serviciului Social-Comunitar Bihor în Direcția Social- Comunitară Bihor Art 2 Se aprobă Organigrama, conform anexei nr 1, și Statul de funcții, conform Anexei nr 2, și Regulamentul de Organizare şi Funcţionare, conform Anexei nr 3 ale Direcției Social-Comunitare Bihor, valabile pe anul 2014, care fac parte integrantă din prezenta hotărâre Art 3 Hotărârea va fi dusă la îndeplinire prin grija Compartimentului Monitorizarea Instituţiilor Subordonate şi a Direcției Social-Comunitare Bihor Art 4 Prezenta se comunică cu: Instituţia Prefectului Judeţului Bihor, Cabinetul Președintelui Consiliului Județean Bihor, Compartimentul Relaţii cu Consilierii, Compartimentul Monitorizarea Instituţiilor Subordonate, Direcția Social-Comunitară Bihor Art 5 Aducerea la cunoştinţă publică a prevederilor prezentei hotărâri va fi asigurată de Monitorul Oficial al judeţului Bihor PREȘEDINTE, SECRETAR AL JUDEȚULUI, Cornel Popa Carmen Soltănel 5 ex ANEXA nr 1 la Hotărârea Consiliului Judeţean Bihor nr 177 din 26 08 2014 VIZAT: PREŞEDINTE Popa Cornel SECRETAR AL JUDEȚULUI, Carmen Soltănel ORGANIGRAMĂ DIRECŢIA SOCIAL – COMUNITARĂ BIHOR VALABIL PE ANUL 2014 CONSILIUL DE ADMINISTRATIE 1 DIRECTOR EXECUTIV Compartiment Comp pt consultanţă Comp Contabilitate pt servicii sociale şi con- publică şi elaborări Administrativ siliere proiecte Secretariat - 1 secretar-dactilograf - 1 asistent social - 3 consilier - 1 referent de specialitate - 1 consilier juridic - 1 referent Total 2 posturi Total 4 posturi Total 2 posturi Total : 9 posturi Din care: 1 post de conducere 8 posturi de execuţie Director executiv Fenesi Tibor ANEXA nr 2 la Hotărârea Consiliului Judeţean Bihor nr 177 din 26 08 2014 VIZAT: PREŞEDINTE Popa Cornel SECRETAR AL JUDEȚULUI, Carmen Soltănel DIRECŢIA SOCIAL-COMUNITARĂ BIHOR STATUL DE FUNCŢII 2014 Nr crt Denumirea funcţieiGradaţiaClasaNivelulNr posturiVacante studiilorTotal 1 Director executivGr II 86S1 _ Compartiment pt servicii sociale şi consiliere 2Asistent social560S11 3Consilier juridic557S11 Compartiment pt consultanţă publică şi elaborări proiecte 4 Consilier 557S1- 5 Consilier 253S1- 6 Consilier 557S1- 7 Referent531M11 Compartiment Contabilitate Administrativ Secretariat 8Secretar, dactilograf322M1- 9Referent de specialitate 1345S1- Director executiv Fenesi Tibor ANEXA nr 3 la Hotărârea Consiliului Judeţean Bihor nr 177 din 26 08 2014 VIZAT: PREŞEDINTE Popa Cornel SECRETAR AL JUDEȚULUI, Carmen Soltănel REGULAMENT DE ORGANIZARE ŞI FUNCŢIONARE 2014 CAPITOLUL I DISPOZIŢII GENERALE Forma juridică şi subordonarea Art 1 (1) Direcţia Social - Comunitară Bihor, denumită în continuare Direcţie, se înfiinţează prin hotărâre a Consiliului Judeţean Bihor, pe perioadă nedeterminată, în conformitate cu prevederile Legii 287/2009, privind Noul Cod Civil, actualizat, şi a Legii administraţiei publice locale nr 215/2001, actualizat (2) Direcţia este instituţie publică de interes judeţean, cu personalitate juridică proprie, finanţată de Consiliul Judeţean Bihor şi aflată în subordinea acestuia Sediul Art 2 Direcţia are sediul în Oradea, Parcul Traian nr 5, Judeţul Bihor CAPITOLUL II COMPETENŢA Scopul şi obiectivele Art 3 (1) Scopul Direcţiei este de a contribui prin activităţi şi acţiuni specifice la îmbunătăţirea condiţiilor sociale ale persoanelor şi grupurilor dezavantajate din Judeţul Bihor (2) Obiectivele Direcţiei sunt următoarele: a)Iniţierea de programe, proiecte şi activităţi care să asigure soluţionarea unor probleme social-comunitare de interes judeţean şi regional al colectivităţilor locale; 1 b)Identificarea căilor, mijloacelor şi resurselor pentru realizarea programelor şi proiectelor care au ca scop final îmbunătăţirea condiţiilor sociale ale grupurilor şi persoanelor dezavantajate; c)Coordonarea şi sprijinirea procesului de implementare a programelor şi proiectelor de dezvoltare ale comunităţilor locale; d)Atragerea şi stimularea participării capitalului privat pentru programele şi proiectele derulate de Direcţie e)Stimularea creării şi implementării mecanismelor parteneriale public-privat Activităţi şi atribuţii Art 4 Direcţia îşi desfăşoară activitatea în conformitate cu legislaţia în vigoare şi cu prevederile prezentului regulament şi are următoarele atribuţii: a)Elaborează şi propune spre aprobare Consiliului Judeţean Bihor programele anuale şi multianuale de elaborare şi implementare a proiectelor privind dezvoltarea socială a judeţului Bihor b)Identifică resursele necesare pentru a putea finanţa sau co-finanţa diferite proiecte în limita posibilităţilor financiare din domeniul social, cultural, divertisment, învăţământ, protecţia mediului, cercetare, programe de tineret etc c)Acordă ajutor material, moral, social, educativ, sanitar în forme diversificate, diferitelor persoane şi grupuri sociale (orfani, persoane cu handicap, bătrâni fără mijloace de existenţă) în limita fondurilor disponibile pentru acest scop d) Poate organiza unele activităţi ca: înfiinţarea de cantine gratuite, locuri de azil, etc , prin renovarea, reamenajarea unor spaţii şi locuinţe aflate în paragină, aparţinătoare statului, în scopul oferirii acestora tinerilor ajunşi la majorat şi care au ieşit din casele de copii, tinerilor căsătoriţi, fără loc de muncă, şomerilor, bătrânilor bolnavi cronic, fără mijloace de existenţă e)În domeniul învăţământului poate sponsoriza un număr de elevi şi studenţi, cu rezultate deosebite prin acordarea de burse la diferite forme de şcolarizare f)Stimulează şi sprijină prin mijloace specifice desfăşurarea activităţilor promoţionale la nivel judeţean g)Sprijină şi desfăşoară activităţi care au ca scop finanţarea/co-finanţarea unor lucrări şi obiective de interes public local, judeţean sau regional Colaborarea, cooperarea şi asocierea Art 5 (1) Direcţia colaborează şi cooperează cu autorităţi ale administraţiei publice, instituţii şi servicii publice, agenţi economici, organisme neguvernamentale şi persoane juridice şi fizice din ţară şi din străinătate interesate de activităţile Direcţiei (2)Direcţia se poate asocia cu agenţi economici, organisme şi instituţii din ţară şi străinătate în vederea realizării scopului şi obiectivelor statutare 2 (3)Direcţia se poate asocia şi/sau deveni membru al asociaţiilor sau organizaţiilor de profil naţional şi internaţional cu care are obiective şi scopuri comune, conform regulamentului de funcţionare CAPITOLUL III CONDUCEREA DIRECŢIEI Consiliul de Administraţie Art 6 Organul de conducere al Direcţiei Social - Comunitară Bihor este Consiliul de Administraţie al Serviciului ART 7 (1) Consiliul de Administraţie al Serviciului este alcătuit din 7 (şapte) membrii; persoanele respective urmând a fi desemnate de către Consiliului Judeţean Bihor (2) Preşedintele respectiv vicepreşedinţii Consiliului de Administraţie al Direcţiei Social - Comunitară Bihor vor fi aleşi de către Consiliului de Administraţie dintre persoanele desemnate conform art 7 de către Consiliului Judeţean Bihor Art 8 Consiliul de administraţie se numeşte pe durata mandatului Consiliului Judeţean Art 9 (1) Consiliul de administraţie se întruneşte trimestrial în şedinţe ordinare şi în şedinţe extraordinare, ori de câte ori este necesar, la convocarea preşedintelui sau la solicitarea conducătorului instituţiei (2) Convocarea se face cu cel puţin 5 zile înaintea şedinţei ordinare şi cu cel puţin 48 de ore înaintea şedinţei extraordinare Convocarea se face în scris, prin fax sau telefon, precizându-se ordinea de zi, data, ora şi locul desfăşurării şedinţelor Art 10 (1) Şedinţele sunt legal constituite dacă sunt prezenţi majoritatea de 2/3 a membrilor consiliului de administraţie (2) Şedinţele sunt conduse de preşedinte iar în lipsa acestuia de vicepreşedinte Art 11 (1) Consiliul de administraţie adoptă hotărâri cu majoritatea simplă a voturilor membrilor consiliului Discuţiile purtate, deliberările şi hotărârile adoptate se consemnează în procesul verbal de şedinţă şi se semnează de membrii consiliului de administraţie În situaţia în care se adoptă hotărâri separate se semnează de către preşedinte (2) Membrii consiliului de administraţie care au un interes personal în problemele abordate în şedinţă nu pot participa la deliberare şi la vot (3) Conducătorul instituţiei este invitat la şedinţele Consiliului de administraţie, fără drept de vot (4) Secretariatul şedinţelor Consiliului de administraţie se asigură de personalul Direcţiei Art 12 Consiliul de administraţie are următoarele atribuţii; 3 a) Avizează programul anual al activităţilor Direcţiei; b) Avizează bugetul de venituri şi cheltuieli al Direcţiei şi execuţia exerciţiului financiar; c) Propune spre aprobare Consiliului Judeţean organigrama, statul de funcţii al Direcţiei; d) Aprobă regulamentul de ordine interioară al Direcţiei; e) Urmăreşte realizarea scopului şi obiectivelor statutare şi analizează rapoartele solicitate Directorului executiv privind activitatea Direcţiei; f) Prezintă Consiliului Judeţean Bihor un raport anual privind activitatea Direcţiei; g) Aprobă asocierea cu agenţi economici, organisme şi instituţii din ţară şi străinătate în vederea realizării scopului şi obiectivelor din regulamentul de funcţionare; h) Propune spre aprobare Consiliului Judeţean Bihor modificarea regulamentului de organizare şi funcţionare al Direcţiei; i) Îndeplineşte şi alte atribuţii stabilite de Consiliul Judeţean Bihor Directorul executiv al Direcţiei Art 13 Conducerea executivă a instituţiei se realizează de către un Director executiv Directorul executiv reprezintă instituţia în relaţiile cu autorităţile publice, persoanele juridice şi fizice din ţară şi străinătate, precum şi în justiţie Art 14 (1) Conducătorul instituţiei are următoarele atribuţii: a) Asigură executarea hotărârilor consiliului de administraţie; b) Propune consiliului de administraţie programul anual al activităţilor Direcţiei; c) Prezintă spre avizare consiliului de administraţie proiectul bugetului de venituri şi cheltuieli şi execuţia exerciţiului financiar al anului precedent; d) Coordonează activitatea personalului Direcţiei, îi numeşte şi eliberează din funcţie şi aplică sancţiuni disciplinare, în condiţiile şi cu respectarea legii; e) Prezintă consiliului de administraţie rapoarte privind activitatea Direcţiei; f) Propune spre avizare consiliului de administraţie organigrama, şi statul de funcţii ale instituţiei; g) Stabileşte salarizarea personalului Direcţiei în limitele legii, precum şi plata persoanelor angajate cu convenţii civile şi contracte de colaborare conform legislaţiei în vigoare; h) Gestionează şi răspunde de mijloacele materiale şi financiare în limita bugetului aprobat; i) Organizează secretariatul şedinţelor consiliului de administraţie şi participă la şedinţele acestuia, fără drept de vot 4 j) Îndeplineşte şi alte atribuţii sau sarcini stabilite prin hotărâri de către consiliul de administraţie; (2) În cazul absenţei temporare a Directorului executiv, atribuţiile aferente funcţiei se vor exercita de către o altă persoană din rândul personalului Direcţiei desemnată prin dispoziţie Art 15 În exercitarea atribuţiilor stabilite, Directorul executiv emite dispoziţii CAPITOLUL IV PERSONALUL DIRECŢIEI Angajarea şi salarizarea Art 16 (1) Personalul Direcţiei se angajează prin concurs încheindu-se contract de muncă pe perioadă nedeterminată În anumite situaţii contractul de muncă se poate încheia şi pe durată determinată conform prevederilor legale Angajarea salariaţilor şi salarizarea acestora se face cu respectarea legislaţiei în vigoare şi a Codului Muncii (2) Drepturile şi obligaţiile personalului se stabilesc prin fişa postului respectiv prin regulamentul de ordine interioară Art 17 Pentru executarea unor servicii, proiecte, studii şi lucrări pot fi angajate şi persoane cu convenţii civile sau contracte de colaborare Art 18 (1) Salarizarea personalului angajat cu contract de muncă pe perioadă nedeterminată, sau determinată, se face conform legislaţiei în vigoare, în limita fondului de salarii, prevăzut în bugetul aprobat (2) Plata persoanelor angajate în condiţiile art 17 se face prin negociere, în limita sumelor prevăzute cu această destinaţie în devizul proiectelor şi lucrărilor contractate (3) Personalul angajat îşi desfăşoară activitatea în conformitate cu contractul individual de muncă încheiat cu instituţia, conform fişei postului şi a regulamentului de organizare şi funcţionare a instituţiei (4) Sancţiunile disciplinare aplicabile personalului angajat în cadrul Serviciului sunt cele prevăzute de Codul Muncii şi se aplică în conformitate cu prevederile legale Confidenţialitatea informaţiilor Art 19 Membrii Consiliului de Administraţie, salariaţii precum şi colaboratorii Direcţiei au obligaţia de a păstra confidenţialitatea informaţiilor obţinute în cursul îndeplinirii sarcinilor Art 20 Încălcarea prevederilor art 19 atrage, după caz, răspunderea disciplinară, civilă sau penală 5 CAPITOLUL V PATRIMONIUL ŞI RESURSELE FINANCIARE Patrimoniul Art 21 Patrimoniul iniţial al Direcţiei este constituit din mijloace fixe, obiecte de inventar şi mijloace băneşti transmise prin contract de comodat sau în alte modalităţi de către Consiliul Judeţean Bihor Art 22 Veniturile Direcţiei se constituie, în principal, din; a)veniturile realizate din efectuarea de proiecte, studii şi servicii de interes public judeţean, prin încredinţarea directă a acestora de către Consiliul Judeţean Bihor; b)veniturile realizate din participarea în proiecte câştigate de către instituţie sau parteneri ai acestuia prin programe de finanţări nerambursabile; c)donaţii, sponsorizări; d)dobânzi şi dividendele rezultate din plasarea sumelor disponibile, în condiţiile legii; e)dividendele de la societăţile comerciale la care instituţia are calitatea de acţionar sau asociat; f)resurse obţinute de la bugetul de stat sau de la bugetele locale; g)alte venituri prevăzute de lege Contabilitatea Art 23 (1) Direcţia are cont propriu deschis la Trezorerie şi îşi organizează şi conduce contabilitatea propriilor operaţiuni financiare în conformitate cu reglementările legale (2) Exercitarea anului financiar începe la 1 ianuarie şi se încheie la 31 decembrie, cu excepţia primului exerciţiu care începe după înfiinţarea Direcţiei CAPITOLUL VI DISPOZIŢII FINALE Art 24 (1) Modificarea şi completarea prevederilor prezentului regulament se face cu aprobarea Consiliului Judeţean Bihor la propunerea conducătorului instituţiei (2) Regulamentul de organizare şi funcţionare se modifică şi se completează, de drept în funcţie de actele normative nou apărute (3) Litigiile Direcţiei cu persoane juridice şi fizice se soluţionează, după caz, pe cale amiabilă, prin arbitraj comercial, sau de instanţele judecătoreşti competente, potrivit dreptului comun 6 Director executiv Fenesi Tibor 7